Kitob tumanida Urgut erkin iqtisodiy zonasining filiali ochiladi

Kun.uz muxbirining xabar berishicha Shavkat Mirziyoyev qashqadaryolik saylovchilar bilan uchrashuv chog‘ida Qashqadaryoda amalga oshiriladigan ishlar rejasi bilan o‘rtoqlashgan. U Urgutdagi ijobiy tajribadan kelib chiqib, Kitob tumanida Urgut erkin iqtisodiy zonasining filiali ochilishi haqida ma'lum qilgan.
«Urgutdagi ijobiy tajribadan kelib chiqib, Kitob tumanida Urgut erkin iqtisodiy zonasining filiali ochiladi.
Shuningdek, Nishon, Kitob, G‘uzor va Yakkabog‘ tumanlarining sanoat gaz tarmoqlari modernizatsiya qilinadi va ushbu hudud tadbirkorlari barqaror energiya bilan ta'minlanadi.
Ushbu maqsadlarga davlat tomonidan 600 milliard so‘m ajratiladi. Shuningdek, Chiroqchi, Mirishkor, Dehqonobod va Shahrisabzda tadbirkorlik infratuzilmasi uchun, har yili qo‘shimcha 150 milliard so‘m ajratiladi.
Bundan tashqari, tadbirkorlarga 300 ta davlat obektlari ochiq savdo orqali sotiladi», degan Shavkat Mirziyoyev.
Samarqand viloyati hokimligi boshqaruvi tuzilmasida o‘zgarish: Endi «Urgut» EIZ rahbari viloyat hokimi o‘rinbosari hisoblanadi
«Urgut» erkin iqtisodiy zonasi yanada kengaytiriladi, SamDUning Urgut filiali ochiladi